- Hindi News
- National
- बारां में बाथरूम से युवती के अपहरण मामले में आईजी ने लिए बयान, जयपुर तक दबिश
बारां में बाथरूम से युवती के अपहरण मामले में आईजी ने लिए बयान, जयपुर तक दबिश
बारां में बाथरूम से युवती के अपहरण मामले में आईजी ने लिए बयान, जयपुर तक दबिश
अटरू/सकतपुर बारांजिले के सकतपुर में बाथरूम से युवती के अपहरण, फिर भरे बाजार उसपर तलवार से हमला और केरोसिन डालकर जलाने की कोशिश और इससे भी एक कदम आगे उसे बाइक पर अगवा कर जंगल में फेंक आने के मामले में बुधवार को आईजी ने पीड़िता का बयान लिया। आरोपी घटना के बाद से फरार हैं। उनकी गिरफ्तारी के लिए कोटा संभाग सहित जयपुर तक में दबिश दी गई। आईजी, कलेक्टर, एसपी सहित अधिकारियों ने घटनास्थल का जायजा लिया। आरोपियों की तलाश के लिए पांच पुलिस टीमों का गठन किया गया है। साथ ही जिले के थानों को भी अलर्ट पर रखा गया है। पुलिस टीम जयपुर सहित एमपी से सटे एरिया में दबिश दे रही है। वारदात के बाद बुधवार को भी सकतपुर में पुलिस जाब्ता तैनात रहा। दोपहर करीब 12 बजे आईजी विशाल बंसल, एसपी डीडी सिंह, डीएसपी रणविजय सकतपुर पहुंचे। उन्होंने आरोपियों को गिरफ्तार करने का अाश्वासन दिया।
साथ ही पीड़ित परिवार को सुरक्षा न्याय का भरोसा दिलाया। आरोपियों की तलाश के पुलिस उनके परिचितों से भी पूछताछ कर रही है।
पीड़िता बोली- मेरा क्या कसूर, यह जख्म मैं कभी नहीं भूल पाऊंगी
कलेक्टर ने दिया सहायता का भरोसा
कलेक्टर डॉ. एसपी सिंह ने बुधवार को सकतपुर में अपहरण यातना की शिकार हुई पीड़िता परिवारजनों से मुलाकात की। इस दौरान युवती घटना को याद कर रो पड़ी। कलेक्टर ने पीड़िता उसके परिवार को हरसंभव सहायता दिलवाने की बात कही। कलेक्टर ने पीड़िता को न्याय दिलवाने के साथ चिकित्सा आदि का भरोसा दिलाते हुए कहा कि परिवार को पूरी सुरक्षा दी जाएगी। इस मौके पर समाज के लोगों ने कलेक्टर डॉ. सिंह को ज्ञापन भी सौंपकर परिवार को सुरक्षा दिलाने की मांग भी की।
गिरफ्तारी के लिए 5 टीमें गठित
^आरोपियों की तलाश के लिए पांच टीमों का गठन किया गया है। सभी दिशाओं में टीमों को भेजा गया है। जिले के सभी थाने अलर्ट पर हैं। एमपी से लगते क्षेत्र और जयपुर में टीम आरोपियों की तलाश में दबिश दे रही है। हमारा प्रयास है कि आरोपियों को जल्द गिरफ्तार कर लिया जाएगा।
-डीडी सिंह, एसपी, बारां
फॉलोअप| आईजी, कलेक्टर, एसपी पहुंचे सकतपुर, मौका मुआयना किया, परिजनों से की बात, प्रशासन ने कहा- पीड़िता की सहायता की जाएगी
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva